Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 729

10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az Vendéglátás-idegenforgalom szakmai alapozó gyakorlatok oktatásának alapvetõ célja a vendéglátás területén az elmélethez kapcsolódó manuális tevékenységek elsajátításán keresztül a motiváció elõsegítése, a megalapozott pályaválasztás erõsítése. Alakítsa ki a tanulók személyiségében az alkotó munka megbecsülését, a hivatástudatot, a szakmaszeretetet. Segítse elõ a tanulók értelmi, érzelmi és esztétikai nevelését az információk szelektív feldolgozásának képességét. Készítse fel a tanulókat az önálló és csoportban történõ munkavégzésre is. Az „B” változatú kerettanterv célja alapvetõen azoknak a funkcionális készségeknek, képességeknek a felszínre hozása és fejlesztése, amelyek a szakképzésbe való belépéshez feltétlenül szükségesek. Ezt a célt szolgálja — megfelelõ tanulói aktivitás mellett — a tanulók fejlettebb gyakorlati készségeinek, képességeinek továbbfejlesztése. A gasztronómiai alapgyakorlatok keretében alaposabb és szélesebb ismereteket, gyakorlati tapasztalatokat kapnak az egyes vendéglátós szakmák munkaterületeirõl, valamint a szakmák tevékenységi köreirõl. Fejlesztési követelmények A tantárgy a gyakorlati tevékenységeken keresztül erõsítse a tanulók motivációját, és segítse a pályaépítést. A tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretszerzés, az ismeretek alkalmazási képessége. Nevelje a tanulót megalapozott kritika gyakorlására, az önértékelés fontosságának felismerésére. Alakuljon ki, fejlõdjön, erõsödjön meg a tanulók saját szakmai munkájukkal kapcsolatos igényessége, munkájuk legyen átgondolt, célszerû, eredményes. Alakuljon ki a tanulókban a szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tantárgyi tevékenység végzése során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg a szakmai tevékenységek végzéséhez szükséges magatartási szabályokat, magatartásformákat, amelyeket a mindennapi életben is alkalmazhatnak. Fogalmazódjon meg a munkájukkal kapcsolatos életcél. A gasztronómiai alapgyakorlatok alapján alakuljon ki bennük az üzemszerû, szervezett és tudatos munkamegosztáson alapuló tevékenység. A konkrét manuális tevékenységeken keresztül ismerjék fel, hogy melyik az a munkakör amelyhez a legjobban vonzódnak és ennek eredményeképpen legyen megalapozott a szakmaválasztásuk.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes